Mesjė 18
Mesjė 18 arba M18, NGC 6613 – padrikasis spiečius, esantis Šaulio žvaigždyne. Nuo Žemės šis spiečius nutolęs apie 4900 šviesmečių (kai kurie šaltiniai taip pat nurodo 6000, 3900 šm). Objekto regimasis ryškis – 7,5. Mesjė 18 yra tarp Omegos ūko ir Mesjė 24 žvaigždžių debesies. Jo amžius siekia 34 mln. m., tad tai gana jaunas spiečius. Karščiausios jo žvaigždės priklauso B3 spektrinei klasei. Objektą atrado Charles Messier, į savo katalogą įtraukė 1764 m. birželio 3 d.